Държавен вестник, бр. 28, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  28
(3) Комисията може да изисква информация 
от оперативните комуникационно-информаци­
онни центрове за включените сили и средства 
на единната спасителна система.
(4) Исканията за разплащане на разходите 
за СНАВР се разглеждат по реда на постъп­
ването им.
Раздел III
Неотложни възстановителни работи
Чл. 18. По реда на този раздел се предоставят 
средства за извършване на неотложни възста­
новителни работи за трайно възстановяване на 
имоти – държавна или общинска собственост, 
читалища и молитвени домове на религиозни 
институции, които са засегнати от бедствия 
или са в състояние, което застрашава живота 
или здравето на населението, имуществото или 
околната среда, установено след обследване по 
реда на Наредба № 5 от 2006 г. за технически­
те паспорти на строежите (обн., ДВ, бр. 7 от 
2007 г.; изм. и доп., бр. 38 от 2008 г. и бр. 22 
от 2010 г.).
Чл. 19. (1) Исканията по чл. 18 се внасят 
от съответните първостепенни разпоредители 
с бюджетни кредити.
(2) Областните управители внасят искания 
за имоти – държавна собственост, които те уп­
равляват, включително при условията на чл. 18, 
ал. 1 от Закона за държавната собственост, 
като за това уведомяват главния секретар на 
Министерския съвет.
(3) Исканията за читалища и молитвени 
домове на религиозни институции се внасят 
от кметовете на общини.
(4) Искания по ал. 3 могат да внасят и 
съответните областни управители.
Чл. 20. (1) Органите по чл. 19 в 14-дневен 
срок от възникване на бедствието или от да­
тата на приключило обследване изпращат в 
комисията информация съгласно приложение 
№ 1 за всеки отделен обект. 
(2) Кметовете на общини изпращат копие 
от информацията и до съответния областен 
управител за сведение.
Чл. 21. (1) Органите по чл. 19 в 3-месечен 
срок от изпращането на информацията внасят 
в комисията искане за финансиране.
(2) Към искането по ал. 1 се прилагат:
1. копие от акт за собственост и/или от 
концесионен договор (ако има такъв);
2. декларация за наличие на други източници 
за финансиране, включително застрахователно 
обезщетение;
3. експертиза и/или заключение съгласно 
приложение № 2 или приложение  № 3;
4. проект, съдържащ заверена скица за 
местоположението на обекта, подробна ко­
личествено-стойностна сметка и становище 
или разрешително от компетентен орган за 
изпълнение на проекта, ако такова се изисква. 
(3) За основен ремонт, реконструкция или 
нов строеж, включително премахване при не­
обходимост на строеж, се прилагат документите 
по ал. 2, т. 1 – 3, както и:
1. технически или работен инвестиционен 
проект по Закона за устройство на територията;
2. подробна количествена и стойностна 
сметка, включваща разходи за проучване, про­
ектиране, строителен надзор и непредвидени 
разходи.
(4) Към искането за имоти в състояние, което 
застрашава живота или здравето на населението, 
имуществото или околната среда, установено 
след обследване, се прилагат документите по 
ал. 2, т. 1 и 2 и ал. 3 и заверено копие от тех­
ническия паспорт на строежа или от доклада с 
резултатите от обследването на строежа.
(5) Секретарят на комисията с оглед специ­
фичния характер на обектите, които подлежат 
на възстановяване, може да изисква и други 
документи.
Чл. 22. Постъпилите искания за финансиране 
се оценяват по следните критерии:
1. степен на увреждане, установена с екс­
пертно заключение съгласно приложение № 2 
или приложение № 3;
2. характеристики, значимост, сложност и 
рискове за експлоатация на обекта, която се 
отчита в зависимост от категорията на строежа 
или на засегнатата инфраструктура по Закона 
за устройство на територията, установена с 
експертно заключение съгласно приложение 
№ 2 или приложение № 3;
3. мащаби на бедствието; 
4. опасност от разрушаване, увреждане 
при повтарящи се отклонения от нормалната 
експлоатация;
5. социален приоритет – дейности в сектора 
на здравеопазването, образованието, културата 
и др.;
6. фаза на възстановителния процес (начало, 
започнат етап);
7. срок за възстановяване и въвеждане в 
експлоатация;
8. наличие на алтернатива за намаляване 
на последиците;
9. поддържане и използване на обекта през 
предходната бюджетна година;
10. наличие на допълващ източник на 
финансиране, включително застрахователно 
обезщетение.
Чл. 23. (1) Комисията взема решение за 
отпускане на финансови средства и определя 
техния размер съобразно критериите по чл. 22